سامی عەلی دەلۆیی

سامی عەلی دەلۆیی شاعیر و نووسەرێکی کوردە.

 سەرەتای ژیان و خوێندن 
سامی کوڕی عەلی‌بەگی وەیس‌بەگی دەلۆ و لە بەگزادەکانی جامڕێزە، ١٩٢٤ لە دێی (عەین فارس)ی ناحیەی (قەرەتەپە)ی شاری (کفری) لەدایک‌بووە. لە دە ساڵی‌دا قۆناغی سەرەتاییی لە کفری تەواوکردووە و وازی لە خوێندن ھێناوە، گەڕاوەتەوە بۆ دێیەکەی خۆی و کەوتووەتە کشتوکاڵ. پاشان لە دائیرەی ئاودێری دامەزراوە لە باشووری عیراق. ١٩٦٩ گەڕاوەتەوە بۆ دێیەکی خۆی. ساڵی ١٩٨٠ لەبەر زوڵم و زۆری ڕژێمی بەعس، چووەتە کفری و بە یەکجاری لێی جێگیربووە.مێژووی شیعر و شاعیرانی گەرمیان، کۆکردنەوە و ئامادەکردنی ساڵح ھەلاج، چ٢، چاپخانەی گەنج- سلێمانی، ٢٠١٣، ل٢٤٧–٢٤٩؛ سمکۆ بەھرۆز، بیبلیۆگرافیای ڕۆشنبیران و ناودارانی کەرکووک، گۆڤاری "کەرکوک"، ژمارە ٣، ساڵی نۆیەم، زستانی ٢٠٠٨، ل٥–٩٦گۆڤاری گەلاوێژ، بەرگی یازدەهەم/ بەشی یەكەم- ژیاننامە و پێڕست، ئامادەكردنی سدیق ساڵح، ڕەفیق ساڵح، عەبدوڵڵا زەنگەنە، لە بڵاوكراوەكانی بنكەی ژین، چاپخانەی ڕۆژهەڵات، هەولێر، ٢٠١٦، ل8090

 بەرھەمەکانی 
شیعری لە «دەنگی گێتیی تازە» و «گەلاوێژ» دا بڵاوکردووەتەوە و سەرجەمی شیعرەکانی ساڵی ٢٠٠٤ بە ناوی (باخچەی ھەژاران)ەوە لەلایەن ڕەفعەت محەمەد ڕەشیدەوە ئامادەکراوە و لەچاپ‌دراوە. سامی دەلۆیی، شیعری ئایینی و کۆمەڵایەتی و نیشتمانی و ئامۆژگاریی نووسیون.

 سەرچاوەکان